CELEX: 62018CN0005
Language: el
Date: 2018-01-03 00:00:00
Title: Υπόθεση C-5/18: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 3 Ιανουαρίου 2018 — Jochen Eisenbeis, ενεργών υπό την ιδιότητα του συνδίκου πτωχεύσεως της Jurex GmbH, κατά Bundeszentralamt für Steuern

9.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/10
            
         Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 3 Ιανουαρίου 2018 — Jochen Eisenbeis, ενεργών υπό την ιδιότητα του συνδίκου πτωχεύσεως της Jurex GmbH, κατά Bundeszentralamt für Steuern
   (Υπόθεση C-5/18)
   (2018/C 123/14)
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Προσφεύγων και αναιρεσείων: Jochen Eisenbeis, ενεργών υπό την ιδιότητα του συνδίκου πτωχεύσεως της Jurex GmbH
   
      Καθής και αναιρεσίβλητη: Bundeszentralamt für Steuern
   
      Προδικαστικά ερωτήματα
   
   
               1)
            
            
               Αποτελεί η επίσημη επίδοση εγγράφων που διενεργείται βάσει κανόνων δημοσίου δικαίου [δικονομικών διατάξεων και διατάξεων των νόμων που διέπουν τις διοικητικές επιδόσεις –άρθρο 33, παράγραφος 1, του Postgesetz (νόμου για τις ταχυδρομικές υπηρεσίες)] καθολική ταχυδρομική υπηρεσία κατ’ άρθρον 3, παράγραφος 4, της οδηγίας 97/67/ΕΚ της 15ης Δεκεμβρίου 1997 (1);
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Εμπίπτει ο επιχειρηματίας που διενεργεί επίσημες επιδόσεις εγγράφων βάσει κανόνων δημοσίου δικαίου στην έννοια του «φορέα παροχής καθολικής υπηρεσίας» κατ’ άρθρον 2, σημείο 13, της οδηγίας 97/67/ΕΚ, της 15ης Δεκεμβρίου 1997, ο οποίος παρέχει καθολικές ταχυδρομικές υπηρεσίες ή μέρος αυτών, και απαλλάσσονται οι εν λόγω υπηρεσίες από τον φόρο βάσει του άρθρου 132, παράγραφος 1, στοιχείο α', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (2);
            
         
      (1)  Οδηγία 97/67/ΕΚ του Ευρωπαϊκού Κοινοβουλίου και του Συμβουλίου της 15ης Δεκεμβρίου 1997 σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών, ΕΕ 1998, L 15, σ. 14.
   
      (2)  EE 2006, L 347, σ. 1.